ร้านเปิดทุกวัน ตั้งแต่ 10.30-19.00 (ข้อมูลในวงในยังเป็นข้อมูลเก่านะคะ)

เข้ามาในร้านก็เหมือนคาเฟ่ทั่วๆไป คือถอดรองเท้าและล้างมือ ทางร้านจะแบ่งโซนที่ลูกค้านั่งทานอาหารกับห้องสัตว์ ซึ่งจะมีเฟ็นเนคฟ็อกซ์และเมียร์แคท ส่วนภายนอกจะมีน้องหมาน้องแมววิ่งเล่นรอต้อนรับลูกค้าอย่างเป็นมิตร

ชั้นสองมีกรงของลูกแรคคูนที่พนักงานบอกว่ายังไม่ได้ฉีดวัคซีนจึงยังไม่ให้ลูกค้าเล่นด้วย ส่วนในห้องสัตว์ก็มีแรคคูนตัวอ้วนเซเลปของร้านชื่อคุกกี้แอบอยู่ในตู้ พอสักใกล้จะปิดร้านถึงจะยอมออกมา นางคึก แอคทีฟ เลเวล 99 ทั้งปีน ข่วน กระชาก ถีบ ฯลฯ 

อาหารส่วนตัวเราคิดว่ารสชาติโอเค เป็นเมนูที่หาทานได้ทั่วๆไป แต่ค่อนข้างแพง 
เราสั่งชุด fish n' chips กับน้ำมะนาวราคาชุดละ 295บาท รวม service+vat แล้วก็เป็น 325.- ถือว่าราคาก็โหดพอสมควร